Kepler-69c

De Kepler-69c oder KOI-172.02 (Kepler Object of Interest) ass en Exoplanéit, deen ëm de Stär Kepler-69 am Stärebild Cygnus kreest. Hie gouf 2013 mat der Transitmethod vum Kepler-Weltraumteleskop entdeckt.

Éischt Analyse koumen zum Resultat, datt de Kepler-69c an der Habitabler Zon kéint sinn. De Planéit ass ongeféier 60 Prozent méi grouss wéi eis Äerd a fält domat an d'Kategorie vun de Superäerden. Weider Ënnersich besoen zwar, datt et sech duerch déi kleng Distanz zum Stär éischter ëm eng Supervenus handelt, op där no haiteger Virstellung kee Liewen entstoe kann.A Potential Super-Venus in the Kepler-69 System

 Ëmlafbunn 
De Planéit kreest ëm säin Zentralstär Kepler-69 op enger Distanz vun 0,64 AE an 242,46 Deeg mat enger Bunnschréi vun 89,85°. Nieft dem Kepler-69c gouf mam Kepler-69b e weidere Planéit entdeckt, deen de Kepler-69 an 13,72 Deeg ëmkreest.Kepler-69b auf exoplanet.eu

 Kuckt och 

 Lëscht vun Exoplanéiten

 Um Spaweck 
 A super-Earth-sized planet orbiting in or near the habitable zone around Sun-like star am Astrophysical Journal, Editioun 768
 Kepler-69c bei SIMBAD

Kategorie:Exoplanéiten
Kategorie:Stärebild Cygnus
Kategorie:Exoplanéiten, déi mam Kepler-Weltraumteleskop entdeckt goufen
Kategorie:Kepler-69
Kategorie:Superäerden
Kategorie:Transitplanéiten